Alice Ann Bailey
Store norske leksikon,Religion og filosofi,Religioner og livssyn,Nyreligiøsitet,Teosofi
Alice Ann Bailey var en engelsk teosof og forfatter, grunnlegger av Arcana-skolen. Hun regnes som en av de viktigste fornyerne av teosofien og en betydningsfull forløper for New Age-bevegelsen.
Bailey vokste opp i et kristent miljø i Manchester. Som femtenåring hadde hun en visjon av mesteren Koot Hoomi, en representant for Det store hvite brorskap som også H. P. Blavatsky hevdet å ha møtt. Først i 1915 kom hun i kontakt med Blavatsky og teosofien. I 1917 flyttet hun til California i USA for å bo i nærheten av Teosofisk Samfunns hovedkvarter i Krotona. I 1919 skal Bailey på ny ha fått telepatisk kontakt med en mester, denne gang Djwhal Khul, også kalt Tibetaneren, som skal ha bedt henne skrive bøker som han dikterte for henne; disse bøkene skulle forberede menneskeheten til Vannmannens tidsalder. Hennes lære basert på telepatisk kontakt med Tibetaneren møtte etter hvert motstand og førte til indre splittelser i Teosofisk Samfunn. I 1923 grunnla hun derfor Arcana-skolen.Baileys forfatterskap regnes blant de dypeste og mest omfattende innenfor feltet. Fra 1919 til hennes død skrev hun 19 bøker i «telepatisk samklang» med Tibetaneren, blant annet The Reappearance of the Christ (1948). I tillegg forfattet hun fire bøker samt en ufullendt selvbiografi. Les mer i Store norske leksikon teosofi New Age